31992D0216
L 104/77
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 март 1992 година
за събиране на данни относно състезанията за еднокопитни животни, посочени в член 4, параграф 2 от Директива 90/428/ЕИО на Съвета
(92/216/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/428/ЕИО на Съвета от 26 юни 1990 г. относно търговията с еднокопитни животни, предназначени за състезания, и определянето на условията за участие в тези състезания (1), и по-специално член 4, параграф 3 от нея,
като има предвид, че всяка държава-членка отговаря за информирането на Комисията относно използването на възможностите, посочени в първо тире на член 4, параграф 2 от Директива 90/428/ЕИО, както и за информирането на Комисията и останалите държави-членки относно критериите при разпределението на средствата, предвидени във второ тире на споменатия член 4, параграф 2;
като има предвид, че според правилата за приложението на член 4 от Директива 90/428/ЕИО всяка държава-членка е длъжна най-напред да определи координиращ орган, който отговаря за събирането на необходимите данни;
като има предвид, че предвидените в настоящото решение мерки са съобразени със становището на Постоянния комитет по зоотехника,
ПРИЕ НАСТОЯЩОТО РЕШЕНИЕ:
Член 1
1. Всяка държава-членка определя координиращ орган, който отговаря за събирането на данните относно:
-
състезанията, предвидени в първо тире на член 4, параграф 2 от Директива 90/428/ЕИО на Съвета, организирани на нейна територия,
-
критериите за разпределение на средствата, предвидени в трета алинея на второто тире от посочения член 4, параграф 2.
2. Всяка държава-членка съобщава на Комисията наименованието и адреса на координиращия орган, определен в съответствие с параграф 1. Въз основа на тези съобщения Комисията съставя списък на координиращите органи. Комисията публикува този списък в Официален вестник на Европейските общности, серия С.
Член 2
Адресати на настоящото решение са държавите-членки.
Съставено в Брюксел на 26 март 1992 година.